Source: https://www.najpravo.sk/rady-a-vzory/vzory-rozhodnuti-sudu/uznesenia/a/advokat-30-osp-vzor-uznesenia-o-ustanoveni-advokata-a-priznani-oslobodenia.html
Timestamp: 2019-12-13 07:14:18+00:00
Document Index: 4438141

Matched Legal Cases: ['§ 30', 'súd ', '§ 138', '§ 30', 'Súd ', 'Súd ', 'súd ', 'súd ', '§ 138', '§ 30', 'súd ', 'Súd ', 'súd ', '§ 30', 'súd ']

Advokát § 30 OSP (vzor uznesenia o ustanovení advokáta a priznaní oslobodenia) | A | Najprávo.sk - najlepší právny poradca
Rady a vzory / Vzory rozhodnutí súdu / Uznesenia / A
16.3. 2011, 17:28 | Edmund Horváth
19C/54/07-16
Okresný súd v XY v právnej veci navrhovateľa XY proti odporcovi XY o XY o návrhu navrhovateľa na oslobodenie od súdnych poplatkov podľa § 138 O. s. p. a ustanovenie zástupcu súdom podľa § 30 O. s. p. takto
Súd navrhovateľovi p r i z n á v a oslobodenie od súdnych poplatkov.
Súd navrhovateľovi u s t a n o v u j e na zastupovanie v konaní advokáta JUDr. XY.
Navrhovateľ podal dňa 19. marca 2007 na tunajší súd návrh na obnovu konania vo veci .... V návrhu poukázal na to, že si nemôže dovoliť „obhajcu", a preto mu nemal kto poradiť. Na výzvu súdu navrhovateľ upresnil, že tým mienil požiadať súd o ustanovenie zástupcu z radov advokátov. Zároveň súdu preukázal svoje majetkové pomery, podľa potvrdenia Sociálnej poisťovne, pobočka XY je navrhovateľ poberateľom starobného dôchodku vo výške ..., pričom podľa jeho vyjadrenia má mesačné výdavky na plyn ..., elektrinu ..., smeti ..., voda ..., telefón ..., lieky .... Taktiež predložil faktúru vodárenskej spoločnosti, faktúru za telefón a potvrdenku o platbe za komunálny odpad. Mestský úrad v XY odporučil navrhovateľovi priznanie oslobodenia od súdnych poplatkov.
Podľa ust. § 138 ods. 1 O. s. p. na návrh môže predseda senátu priznať účastníkovi celkom alebo sčasti oslobodenie od súdnych poplatkov, ak to pomery účastníka odôvodňujú a ak nejde o svojvoľné alebo zrejme bezúspešné uplatňovanie alebo bránenie práva. Ak nerozhodne predseda senátu inak, vzťahuje sa oslobodenie na celé konanie a má i spätnú účinnosť; poplatky zaplatené pred rozhodnutím o oslobodení sa však nevracajú.
Podľa § 30 O. s. p. účastníkovi, u ktorého sú predpoklady, aby bol súdom oslobodený od súdnych poplatkov, ustanoví sudca alebo poverený zamestnanec súdu na jeho žiadosť zástupcu z radov advokátov, ak je to potrebné na ochranu jeho záujmov. O tejto možnosti súd účastníka poučí.
Súd mal v konaní preukázané, že pomery navrhovateľa jednoznačne odôvodňujú priznanie oslobodenia od súdnych poplatkov, keďže navrhovateľ je starobným dôchodcom, nevlastní majetok väčšej ceny a poberá len starobný dôchodok vo výške ... mesačne. Zároveň v danom prípade súd skonštatoval, že zo strany navrhovateľa nejde o svojvoľné alebo zrejme bezúspešné uplatňovanie alebo bránenie práva, preto sú v danom prípade podmienky pre priznanie oslobodenia od súdnych poplatkov u navrhovateľa splnené.
Predpokladmi pre ustanovenie zástupcu z radov advokátov pre účastníka konania podľa § 30 O. s. p. sú jednak spĺňanie predpokladov na oslobodenie od súdnych poplatkov a potreba ochrany záujmov účastníka v priamej spojitosti s predmetom konania. U navrhovateľa sú splnené ako predpoklady na oslobodenie od súdnych poplatkov, v danom prípade ide o vec skutkovo a právne zložitejšiu, naviac, navrhovateľ je starobným dôchodcom, ktorý poberá len starobný dôchodok, preto je v tomto konaní daná potreba ochrany práv a záujmov navrhovateľa advokátom.
Vzhľadom na vyššie uvedené skutočnosti súd navrhovateľovi priznal oslobodenie od súdnych poplatkov a ustanovil mu na zastupovanie v konaní advokáta JUDr. XY...